Marine turbiditter opptrer hyppig i kontinentalskråningen. Blandingen av vann og sediment har større tetthet enn omkringliggende vannmasser og kan derfor oppnå stor fart. Den vil rive med seg mer materiale på vei nedover skråningen og vil fortsette langt utover havbunnen nedenfor. Siden dette gjentar seg jevnlig, fører det til at store mengder sedimenter blir transportert fra kontinentalsokkelen til de store havdyp.